Valkas novads

**Valkas novads** ir 2009. gada teritoriālajā reformā izveidots novads Vidzemes ziemeļaustrumos, kurā apvienoti bijušā Valkas rajona Valkas pilsēta un pieci pagasti: Ērģemes pagasts, Kārķu pagasts, Valkas pagasts, Vijciema pagasts un Zvārtavas pagasts. Robežojas rietumos ar Valmieras novadu, dienvidos ar Smiltenes novadu, kā arī austrumos ar Igaunijas Valgas apriņķi. Novada centrs ir Valkas pilsētā.

## Daba
Novads pieder pie dažādiem fizioģeogrāfiskiem apgabaliem. Lielāko tā daļu aizņem Ziemeļvidzemes zemiene — centrā Sedas līdzenums, rietumos Burtnieka līdzenums un dienvidos ap Vijciemu neliela Atzeles pacēluma daļa. Ziemeļdaļā gar Igaunijas robežu stiepjas Sakalas augstienes Ērģemes pauguraine. Dienvidaustrumu daļā iestiepjas Vidzemes augstienes Aumeisteru paugurvalnis.

Ģeoloģiski novada lielākajā daļā dominē vidusdevona nogulumi. Derīgie izrakteņi: smilts un grants (Stariņi, Vijciems), kūdra. Augsnes galvenokārt smilšainas.

Vidējā temperatūra: -6,5 ° C janvārī, +16,5 ° C jūlijā. Nokrišņu daudzums 650—750 mm gadā, ar maksimumu ziemeļrietumos Sakalas augstienes nogāzēs.

### Upes
Novads atrodas Gaujas, Salacas un Emajegi baseinu robežšķirtnē. Lielākās upes:
* Gaujas baseins — Gauja, Vija, Kaičupe.
* Salacas baseins — Acupīte, Seda ar Rikandu, Ķire.
* Emajegi baseins — Pedele, Omuļupe.

### Ūdenstilpes
Lielu ezeru novadā nav, lielākie atrodas Zvārtavas pagastā — Salainis (0,8 km²) un Vēderis (0,8 km²).

### Dabas aizsardzība
Novada dienvidaustrumos ap Gauju atrodas aizsargājamo ainavu apvidus Ziemeļgauja. Dienvidos dabas liegums Vadaiņu purvs, rietumos uz ziemeļiem no Sedas upes iekļauj nelielu Sedas purva dabas lieguma daļu, ziemeļrietumos Kārķu purvs.

## Vēsture
Senatnē novadā jaukti dzīvojušas baltu un somugru ciltis, 12. gadsimtā un 13. gadsimta sākumā teritorijas lielākā daļa bija pakļauta latgaļu Tālavai, ziemeļrietumu daļa, iespējams, piederējusi pie igauņu Sakalas zemes.

Pēc krustnešu iekarotās Livonijas sadalīšanas gandrīz viss novads nonāca Livonijas ordeņa pakļautībā, neliela daļa dienvidaustrumos tika Rīgas arhibīskapijai.

Livonijas kara rezultātā novads nokļuva Polijas-Lietuvas kopvalsts kontrolē kā Pārdaugavas Livonijas hercogistes daļa. Pēc ilgstoša kara 1629. gadā Zviedrija ar miera līgumu apstiprināja savas tiesības uz tās iekaroto Vidzemi.

Pēc Lielā Ziemeļu kara 1721. gadā novads pārgāja Krievijas Impērijas kontrolē un ietilpa Vidzemes guberņas Valkas apriņķī.

## Iedzīvotāji
### Iedzīvotāju skaita izmaiņas
Esošajās robežās

#### Apdzīvotās vietas

### Nacionālais sastāvs

## Pašvaldība

## Saimniecība

### Transports
Valkas novada satiksmes infrastruktūra ir cieši saistīti ar blakus esošās Valgas pilsētas un apriņķa infrastruktūru. Cauri Valkas novadam iet dzelzceļa līnija Rīga—Lugaži, kas tālāk savienojas ar Igaunijas dzelzceļa infrastruktūru. Uz šīs dzelzceļa līnijas Valkas novadā atrodas viena stacija — Lugaži.

Visi galvenās nozīmes un reģionālās nozīmes autoceļi, savā starpā krustojas Valkas pilsētas pievārtē. Valkas pilsētas dienvidos krustojas autoceļš  (Inčukalns—Valmiera—Igaunijas robeža (Valka)) un  (Smiltene—Valka), bet pilsētas rietumos A3 šoseja krustojas ar autoceļu  (Valka—Rūjiena). Uz dienvidiem no Valkas krustojas reģionālās nozīmes autoceļi  (Valka—Vireši) un P24.


Lugažu stacija.JPG|Lugažu dzelzceļa stacija
Tilts pār Gauju uz P24.jpg|Tilts pār Gauju uz autoceļa P24


## Izglītība

## Sports

## Kultūra

## Reliģija

## Ievērojami novadnieki

* Augusts Matiass Hāgens (1794—1878), vācbaltiešu gleznotājs, grafiķis
* Mārtiņš Lapa (1846-1909), igauņu izcelsmes latviešu dzejnieks, publicists, tulkotājs
* Andrejs Skuja (1866—1950), ārsts internists
* Oto Hasmanis (1873—1941), politiķis
* Jānis Kurelis (1882—1954), Latvijas armijas ģenerālis. Kureļa grupas komandieris
* Edgars Hasmanis (1884—1919), luterāņu mācītājs
* Jānis Ampermanis (1889—1942), zemnieks, sabiedriskais darbinieks
* Roberts Garselis (1892—1936), inženieris, sabiedriskais darbinieks
* Viktors Hasmanis (1892—1984), Latvijas armijas pulkvežleitnants
* Pēteris Ozols (1901—1979), jurists
* Alita Alkne (1904—1994), aktrise
* Jānis Ciemiņš (1906—1956), ārsts
* Edgars Jundzis (1907—1986), luterāņu mācītājs, teologs
* Ēvalds Vilks (1923—1976), rakstnieks
* Andris Buiķis (1939—2022), matemātiķis, politiķis
* Velga Krile (1945—1991), dzejniece, dramaturģe
* Vents Armands Krauklis (1964), politiķis, mūziķis, televīzijas raidījumu vadītājs
* Aigars Fadejevs (1975—2024), vieglatlēts
* Arturs Neikšāns (1983), šaha lielmeistars

## Ievērojamas vietas

## Attēlu galerija

Attēls:Ērģemes pilsdrupas 2000-08-05.jpg|Ērģemes pilsdrupas
Attēls:Vija pie Vijciema. 2002-06-01 - panoramio.jpg|Vija pie Vijciema
Attēls:Vijciema čiekurkalte 2.jpg|Vijciema čiekurkalte
Attēls:Valga-Valka, Pedeli-Pedele.JPG|Pedele pirms Igaunijas robežas un Valgas ēkas
Attēls:Luke (Lugaži) mõisa peahoone 2009. aastal.jpg|Lugažu muižas ēkas
Attēls:Valka Luke kirik, 2014-1.jpg|Valkas baznīca


## Atsauces

## Ārējās saites

*